# Ангел Бамбалов

### от Уикипедия, свободната енциклопедия

Ангел Бамбалов български революционер
Роден: | 1855 с. Кавакдере (днес Тополи дол)
Починал: | 21 март 1896 с. Кавакдере

Ангел Лулчев Бамбалов е син е на дребните земеделци от с. Кавакдере, Лулчо и Стояна Бамбалови. През пролетта на 1876 г. Георги Бенковски посещава селото и основава революционен комитет, начело с Брайко Лулчев Бамбалов, сред чиито помощници бил и Ангел. Комитетът започнал да се готви за предстоящото въстание и изпратил като свои представители на Оборищенското събрание Брайко Механджийски и Ангел Лулчев. При избухването на бунта двамата отишли в Панагюрище, където трябвало да служат на разположение на военното ръководство. След потушаването на въстанието Ангел Бамбалов се прибрал в родното си село, но скоро след това бил открит, заловен и откаран в пловдивския затвор „Ташкапия”. За него се застъпил предателят Ненко Терзийски от с. Балдево като казал, че погрешно го е посочил между лицата, взели участие на събранието в Оборище. В резултат Ангел бил освободен и доживял до 1896 г.

## [редактиране] Източници

- „Оборищенци” (Сборник от исторически очерци за народните представители на Оборище през 1876 година), редакция и съставителство Христо М. Йонков, ДВИ, С., 1972.

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB_%D0%91%D0%B0%D0%BC%D0%B1%D0%B0%D0%BB%D0%BE%D0%B2_d2de.html“.

Категории: Български революционери

##### Views

- Статия
- Беседа
- Текуща версия

##### Търсене